
O B R A Z L O Ž E N J E

za skraćeni postupak savjetovanja s javnošću prijedloga Pravilnika o jednostavnoj nabavi  

1. Pravni temelj
Pravni temelj za donošenje ovog akta sadržan je u odredbi članka 15. stavka 2. Zakona o javnoj nabavi  („Narodne novine“, broj 120/16, 114/22 i 48/26).

2. Ocjena stanja, osnovna pitanja koja se uređuju ovom odlukom, te svrha koja se želi
    postići uređenjem odnosa na predloženi način

Ovaj prijedlog Pravilnika pokrenut je radi donošenja Pravilnika o jednostavnoj nabavi sukladno odredbama članka 15. Zakona o javnoj nabavi („Narodne novine“, broj 120/16, 114/22 i 48/26).
Sukladno odredbama Zakona o pravu na pristup informacijama („Narodne novine“, br. 25/13, 85/15 i 69/22), Katolička klasična gimnazija s pravom javnosti u Požegi je dužna provesti savjetovanje s javnošću prilikom donošenja općih akata.
Međutim, u ovom slučaju predlaže se provođenje skraćenog postupka savjetovanja s javnošću za Nacrt Pravilnika o jednostavnoj nabavi  i to u trajanju od 15 dana, umjesto uobičajenog roka od 30 dana, zbog izmjena zakonskih propisa, a koje se odnose na jednostavnu nabavu. 
Iako se provodi skraćeni postupak, osigurat će se transparentnost i dostupnost nacrta dokumenta, te mogućnost da svi zainteresirani dionici u navedenom roku daju svoje komentare i prijedloge .

